钦定古今图书集成/明伦汇编/官常典/第632卷 > 李矩
## 钦定古今图书集成/明伦汇编/官常典/第632卷 > 李矩

按《晋书》本传，“矩字世回，平阳人。元帝践祚，为司州刺
史。时弘农太守尹安、振威将军宋始等四军并屯洛
阳，各相疑阻，莫有固志。矩与郭默各遣千骑至洛以
镇之。安等乃同谋告石勒，勒遣石生率骑五千至洛
阳，矩、默军皆退还。俄而四将复背勒，遣使乞迎，默又
遣步卒五百人入洛。石生以四将相谋，不能自安，乃”
掳宋始一军渡河而南，百姓相率归矩，于是洛中遂
空。